(„кораби“) са завършени плавателни съдове, смятани за предназначени за морско корабоплаване съгласно глава 89 от Комбинираната номенклатура (наричани по-нататък „морски плавателни съдове“), която е в сила през референтния период, както и влекачи, бойни плавателни съдове и плаващи съоръжения;
 б)
 „въздухоплавателни средства (ВС)“ са завършени самолети и други ВС с тегло без товар над 2 000 kg; тези разпоредби не се отнасят до другите самолети и другите ВС, вертолетите, космическите летателни апарати, апаратите за суборбитални полети и ракетите носители.
 2.
 Европейската статистика за международната търговия със стоки обхваща само следните видове износ и внос на плавателни съдове и ВС:
 а)
 прехвърляне на икономическа собственост върху плавателен съд или ВС от юридическо или физическо лице, установено в друга държава членка или нечленуваща държава, към юридическо или физическо лице, установено в отчетната държава членка. Тук се включват прехвърлянията с цел разглобяване или нарязване за скрап на плавателен съд или ВС. Тези сделки се разглеждат като внос;
 б)
 прехвърляне на икономическа собственост върху плавателен съд или ВС от юридическо или физическо лице, установено в отчетната държава членка, към юридическо или физическо лице, установено в друга държава членка или нечленуваща държава. Тук се включват прехвърлянията с цел разглобяване или нарязване за скрап на плавателен съд или ВС. Тези сделки се разглеждат като износ;
 в)
 прехвърляне на икономическа собственост върху нови плавателни съдове или ВС от държавата членка или нечленуващата държава на построяване съгласно определението в раздел 1, буква о) към първия им икономически собственик след построяването;
 г)
 износ и внос на плавателни съдове или ВС с цел преработка по договор или след преработка по договор съгласно определението в раздел 1, буква н).
 3.
 По отношение на статистиката за износа и вноса на плавателни съдове и ВС се прилагат следните разпоредби:
 а)
 Референтният период за износа и вноса по параграф 2, букви а), б) и в) е месецът, през който се осъществява прехвърлянето на икономическата собственост. Референтният период за износа и вноса по параграф 2, буква г) е календарният месец, през който се осъществява вносът или износът.
 б)
 Партньорската държава членка или държава е:
 i)
 държавата членка или нечленуващата държава, в която е установено юридическото или физическото лице, прехвърлящо икономическата собственост върху плавателния съд или ВС – при внос, или юридическото или физическото лице, на което се прехвърля икономическата собственост върху плавателния съд или ВС – при износ, за сделките по параграф 2, букви а) и б);
 ii)
 държавата членка или нечленуващата държава на построяване – при новите плавателни съдове или ВС, при внос;
 iii)
 държавата членка или нечленуващата държава, в която е установено юридическото или физическото лице, имащо икономическа собственост върху плавателния съд или ВС – за вноса на плавателни съдове или ВС с цел преработка по договор и за износа на плавателни съдове или ВС след преработка по договор;
 iv)
 държавата членка или нечленуващата държава, която извършва преработката – за износа на плавателни съдове или ВС с цел преработка по договор и за вноса на плавателни съдове или ВС след преработка по договор.
 в)
 Статистическата стойност за износа и вноса по параграф 2, букви